Държавен вестник, бр. 44, 2005 г., стр. 92

С Т Р .  92
Д Ъ Р Ж А В Е Н   В Е С Т Н И К
Б Р О Й  44
5. оспорен административен акт—по първо-
инстанционните дела, или номер на делото и съд—
по касационните производства, частните произ-
водства и извънредните производства за отмяна;
6. разпределение към  петчленните състави
на колегиите и към  отделенията;
7. номер на съпроводителното  писмо, с ко-
ето се изпраща делото от тричленен на петчле-
нен състав—при подаване на касационни жал-
би, касационни протести, частни жалби, част-
ни протести и молби за отмяна;
8. деловодител (регистратор) от служба “Ре-
гистратура”, регистрирал постъпилия документ;
9. текст на резолюция или разпореждане на
председателя на съда, на заместник на предсе-
дателя, ръководещ колегия, или на председа-
тел на отделение;
10. номер на делото;
11. дата на образуване;
12. автор на обжалвания административен или
съдебен акт—административен орган или съд;
13. сканирани документи;
14. деловодител, въвел информацията;
15. колегия или отделение, в които е образу-
вано делото;
16. съдия докладчик;
17. местонахождение на делото;
18. административноправна материя (напри-
мер данъци, устройство на територията, конку-
ренция, концесии, уволнения на държавни слу-
жители, избори, оспорване на подзаконови нор-
мативни актове и т.н.);
19. вид производство—първоинстанционно
(по жалба или протест), касационно (по каса-
ционна жалба или касационен протест), частно
(по частна жалба или частен протест) или за
отмяна на влязло в сила решение (по молба за
отмяна);
20. статус на делото—насрочено, отложено,
спряно, оставено без движение, определено,
решено;
21. вид на заседанието—открито или закрито;
22. дата и час на насрочване на съдебните
заседания;
23. списък на призованите за съдебните за-
седания лица;
24. дата и начин на връчване на призовките;
25. протоколи от откритите съдебни заседа-
ния;
26. определения по хода на делото, постано-
вени в закрити заседания;
27. номер и дата на постановеното решение
или определение;
28. дата на приключване на делото.
Г л а в а  ч е т и р и н а д е с е т а
ОБРАЗУВАНЕ И ДВИЖЕНИЕ НА ДЕЛАТА
Чл. 72. (1) Новопостъпилите жалби, протес-
ти, касационни жалби, касационни протести,
частни жалби, частни протести, молби за отмя-
на, жалби за бавност, молби за налагане на сан-
кции по чл. 51 и сл. ЗВАС и други се вписват от
деловодителя от служба “Регистратура” в деня
на получаването им във входящия дневник, като
входящият номер с дата на постъпване се пос-
тавя на първата страница.
(2) Регистрираните документи по ал. 1 се раз-
пределят и насочват в деня на постъпването им
към председателя на съда или към заместници-
те на председателя, ръководещи колегиите,
съобразно специализацията по материя.
(3) Нередовните документи по ал. 1 се оста-
вят без движение с разпореждане на председа-
теля на съда или заместниците на председате-
ля, ръководещи колегиите, или с определение
на съдебен състав, съгласно чл. 19 ЗВАС. Пре-
писките по тях се съхраняват в отделни папки в
деловодствата.
(4) Председателят на съда, заместниците на
председателя, ръководещи колегиите, или оп-
равомощени от тях председатели на отделения
образуват дело най-късно на следващия ден, ако
са налице процесуалните предпоставки за това,
като го насрочват в открито съдебно заседание
или го разпределят за разглеждане в закрито
съдебно заседание.
(5) Образуването на делата по ал. 4 се из-
вършва, като се постави върху съпроводител-
ното писмо печат за ход в открито или закрито
заседание.
(6) Печатът за ход в открито заседание съ-
държа следните данни: номер на делото, дата
на съдебното заседание, дата на образуване на
делото и подпис на лицето по ал. 4.
(7) Печатът за ход в закрито заседание съ-
държа следните данни: номер на делото, съдия
докладчик, дата на образуване на делото и под-
пис на лицето по ал. 4.
Чл. 73. (1) Образуваното дело заедно с прило-
женото към него първоинстанционно дело или
административна преписка се предава в деловод-
ствата на петчленните състави към колегиите или
в деловодствата на отделенията, където се поста-
вя в папка по образец, утвърден със заповед на
председателя на съда, и му се дава номер.
 (2) Делото отново се докладва на председате-
ля на съда или на заместника на председателя,
ръководещ колегията, които лично или чрез оп-
равомощени от тях председатели на отделения
попълват реквизитите на печатите за ход в от-
крито заседание или за ход в закрито заседание
по ал. 6 и 7 на чл. 72, определят по принципа на
случайния избор съдията докладчик и насрочват
първото по делото заседание, ако то подлежи на
разглеждане в открито съдебно заседание.
(3) Лицата по ал. 2 вписват на предната ко-
рица на делото инициалите на съдията доклад-
чик, датата, часа и залата на разглеждане на
делото и го връщат в деловодството на колеги-
ята или отделението. Деловодителят въвежда
данните по чл. 58, т. 1—12, чл. 62, ал. 2 и чл. 63,
ал. 2, т. 1—6 в електронната папка на делото, в
азбучния указател и в описната книга.
(4) Делото се предава на съдебния секретар-
протоколист към петчленните състави или към
отделенията за изготвяне на списъка на лицата
за призоваване.